text: 
  Ikke kun hverdagsbiler
  
  Der er to Tempra-modeller, en 1,6 og en 2,0 SW SE, Fiats nyeste bud
   i firmabil-klassen, hvor Tempra'en er ved at vinde terræn.
  
  Fiats topmodel, den store mellemklassebil Croma  -  der deler karosseri
   med Saab 9000  -  er nylig faceliftet og har ikke alene ændret 
  ydre, men har også fået bedre egenskaber. I Bella vises bl. a. kvik 
  en turbo-version med en topfart på 210 km/t, en eksklusiv og 
  prestigebetonet vogn, der fortæller, at Fiat ikke kun kan lave 
  praktiske hverdags-biler.
  
  Lancia er også repræsenteret med spændende biler, f.eks.. Lancia 2000 
  Turbo og Lancia Thema Turbo 16V, hurtige og kraftfulde biler med fine
   køreegenskaber efter bedste italienske traditioner.
  
  Fiat byder på sin kommercielle stand på en Danmarks-premiere: Den nye 
  minibus Talento, en mindre udgave af Ducato'en, men alligevel med 
  plads til 10 personer.  -  Der er også en Ducato Panorama minibus 
  med 10 siddepladser og yderligere en Ducato 14 kassevogn, Ducato 18 
  kassevogn med højt tag og en turbo diesel motor, Ducato 18 med 
  dobbeltkabine og lad plus kran, samt Ducato 18 Chassis med tiplad.
  
  
  
  